stanford-oval/wikipedia huggingface dataset:
HMS Virgo (1902)
Palvelus

Alus luokiteltiin 1921 yhteysveneeksi runkonumerolla V33, jolloin sen torpedoaseistus korvattiin miinanraivauskalustolla. Alus poistettiin palveluksesta 30. joulukuuta 1941.
Halmetoja

Halmetoja on suomalainen sukunimi, joka on muun muassa seuraavilla henkilöillä:
Merja Halmetoja (s. 1987), jääkiekkoilija
Oiva Halmetoja (1920–2007), moukarinheittäjä
Raila Halmetoja (1950–2021), suomalainen radiotoimittaja, tuottaja ja romaniasiain aktivisti
Suvimarja Halmetoja, muusikko
Veikko Halmetoja (s. 1977), kuvataidekriitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Forty Licks

| Forty Licks The Rolling Stones |
| --- | --- | --- |

Kokoelmalevyn tiedot
 Äänitetty : 1964 – 2002
 Julkaistu: 30. syyskuuta 2002
 Formaatti: CD
 Tuottaja(t): Andrew Loog Oldham, The Rolling Stones, Jimmy Miller, Mick Jagger/Keith Richards, Chris Kimsey, Don Was, The Dust Brothers
 Tyylilaji: rock   rhythm and blues   blues rock
 Kesto: 155.52
 Levy-yhtiö: Virgin, ABKCO, Decca
Muut kannet
     Collector's Edition (2002)     Tour Edition (2003)    European Tour Edition (2003)
Listasijoitukset
  1. (2 viikkoa, 5. lokakuuta 2002)   1. (1 viikko, 3. lokakuuta 2002)   1. (1 viikko, 13. lokakuuta 2002)   2. (2002)   2. (2002)   2. (syyskuu 2002)   2. (viikko 41, 2002)   2. (5. lokakuuta 2002)   2. (10. lokakuuta 2002)   2. (13. lokakuuta 2002)   2. (11. lokakuuta 2002)   2. (viikko 41, 2002)   3. (13. lokakuuta 2002)   3. (13. lokakuuta 2002)   8. (lokakuu 2002)   13. (viikko 39, 2002)
The Rolling Stonesin muut kokoelmalevyt
| Jump Back: The Best of The Rolling Stones 1971–1993 1993 | Forty Licks 2002 |   |
Forty Licks on The Rolling Stonesin vuonna 2002 julkaistu kahden cd:n kokoelma-albumi.
Se julkaistiin juhlistamaan yhtyeen 40-vuotista uraa. Ensimmäinen levy sisältää yhtä kappaletta lukuun ottamatta materiaalia 1960-luvun Decca Records -vuosilta ja toinen levy materiaalia 1970-luvulta eteenpäin.
Albumi myi maailmanlaajuisesti lähes kahdeksan miljoonaa kappaletta. Suomessa sitä myytiin kultalevyyn oikeuttava määrä (yli 15 000 kappaletta).
Albumia varten yhtye sävelsi neljä uutta kappaletta; "Stealing My Heart", "Keys to Your Love", "Losing My Touch" sekä "Don't Stop", joka julkaistiin myös singlenä. Kaikki kappaleet löytyvät albumin toiselta cd:ltä.
Albumista on julkaistu muutamia erikoispainoksia (kts. muut kannet).
Vuonna 2003 julkaistiin Tour Edition -versio, jolta puuttui kappale "She's a Rainbow", joka oli vaihdettu The Neptunes -yhtyeen remixaukseen kappaleesta "Sympathy for the Devil".
Forty Licks -albumin julkaisun myötä yhtye lähti Licks -maailmankiertueelle. Yhtye esiintyi muun muassa Suomessa Helsingin Olympiastadionilla kesällä 2003. Kiertueen konserteista työstettiin livealbumi Live Licks, joka julkaistiin vuoden 2004 loppupuolella.
Kappaleet

Kaikki kappaleet kirjoittaneet Mick Jagger ja Keith Richards ellei toisin mainita.
Kappaleet > CD 1

Street Fighting Man – 3.15
Gimme Shelter – 4.31
(I Can’t Get No) Satisfaction – 3.43
The Last Time – 3.41
Jumpin’ Jack Flash – 3.42
You Can’t Always Get What You Want – 7.28
19th Nervous Breakdown – 3.56
Under My Thumb – 3.41
Not Fade Away – 1.48 (säv. Charles Hardin, Norman Petty)
Have You Seen Your Mother Baby? – 2.35
Sympathy for the Devil – 6.17
Mother’s Little Helper – 2.46
She’s a Rainbow – 4.12
Puuttuu Tour Editionilta.
Get Off of My Cloud – 2.55
Wild Horses – 5.43
Ruby Tuesday – 3.13
Paint It, Black – 3.44
Honky Tonk Women – 3.00
It’s All Over Now – 3.26 (säv. Bobby Womack, Shirley Jean Womack)
Let’s Spend the Night Together – 3.26
Tour Editionilla lisäksi: Sympathy for the Devil (The Neptunes Remix) – 5.51
CD:n kokonaiskesto: 77:32
Kappaleet > CD 2

Start Me Up – 3.33
Brown Sugar – 3.50
Miss You – 3.35 }
Beast of Burden – 3.28
Don’t Stop – 3.59
Happy – 3.05
Angie – 4.32
You Got Me Rocking – 3.34
Shattered – 3.46
Fool to Cry – 4.07
Love Is Strong – 3.48
Mixed Emotions – 4.41
Keys to Your Love – 4.11
Anybody Seen My Baby? – 4.33 (säv. Jagger, Richards, K.D. Lang, Ben Mink)
Stealing My Heart – 3.42
Tumbling Dice – 3.47
Undercover of the Night – 4.13
Emotional Rescue – 3.41
It’s Only Rock ’n’ Roll (But I Like It) – 4.09
Losing My Touch – 5.06
CD:n kokonaiskesto: 78:20
Kokoonpano > The Rolling Stones

Mick Jagger – laulu, huuliharppu, lyömäsoittimet, kitara, sähköpiano
Keith Richards – soolokitara, rytmikitara, akustinen kitara, laulu, taustalaulu, basso
Charlie Watts – rummut, lyömäsoittimet, taustalaulu
Bill Wyman – basso, marakassi, taustalaulu
Brian Jones – soolokitara, rytmikitara, tamboura, marimba, huuliharppu, taustalaulu, nokkahuilu, piano, sitar
Mick Taylor – soolokitara, slide -kitara, rytmikitara, basso, taustalaulu
Ron Wood – kitarat, taustalaulu, basso
Kokoonpano > Vierailijat

Madelaine Bell – taustalaulu
Sugar Blue – huuliharppu
Blondie Chaplin – taustalaulu, lyömäsoittimet
Merry Clayton – laulu
Mel Collins – saksofoni
Sara Dash – taustalaulu
Jim Dickinson – piano
Rocky Dijon – lyömäsoittimet, congarummut
Sly Dunbar – lyömäsoittimet
Marianne Faithfull – taustalaulu
Lisa Fischer – taustalaulu
Bernard Fowler – taustalaulu
Nicky Harrison – jousisovitukset
Nicky Hopkins – piano, taustalaulu
Kick Horns – vaskipuhaltimet
Luis Jardim – lyömäsoittimet
Darryl Jones – basso
John Paul Jones – jousisovitukset
Bobby Keyes – saksofoni, lyömäsoittimet
Clydie King – taustalaulu
Al Kooper – piano, käyrätorvi, organ
Chuck Leavell – piano, organ, kosketinsoittimet
The London Bach Choir – kuoro
Dave Mason – shenai
Ian McLagan – sähköpiano
Jimmy Miller – lyömäsoittimet, rummut, lehmänkello
Jamie Muhoberac – basso, kosketinsoittimet
Ivan Neville – taustalaulu
Nanette Newman – taustalaulu
Jack Nitzsche – piano, kuorosovitukset
Anita Pallenberg – taustalaulu
Jim Price – trumpetti, pasuuna
Ian Stewart – piano
Doris Troy – taustalaulu
Vanetta – taustalaulu
Waddy Wachtel – sähkökitara, akustinen kitara
Don Was – kosketinsoittimet
Arvostelut

Allmusic:  linkki
Rolling Stone:  linkki (Arkistoitu – Internet Archive)
Glorioso (1755)

| Glorioso |
| --- | --- |

Aluksen vaiheet
Rakentaja:  Reales Astilleros de Esteiro, Ferrol
Kölinlasku:  11. syyskuuta 1752
Laskettu vesille:  29. tammikuuta 1755
Loppuvaihe:  romutettu 5. toukokuuta 1818
Tekniset tiedot
Uppouma:  1 605,5 t (arqueo)
Pituus:  48,77 m (köli)
Leveys:  14,33 m
Syväys:  6,71 m
Miehistöä:  554
Aseistus
Aseistus:  68 tykkiä
Glorioso oli Espanjan laivaston vuonna 1755 vesille laskettu Eolo-luokan kaksikantinen 68-tykkinen linjalaiva, joka kuului niin sanottuihin kahteentoista apostoliin.
Valmistus

Richard Roothin suunnittelema alus tilattiin 15. kesäkuuta 1752 Reales Astilleros de Esteirolta Ferrolista, missä köli laskettiin 11. syyskuuta 1752 telakkanumerolla 14. Alus laskettiin vesille 29. tammikuuta 1755.
Palvelus

Alus lähti Ferrolista Cádiziin päällikkönään José de San Vicente. Se lähti 29. elokuuta 1759 Cádizista yhdeksän linjalaivan, kahden fregatin ja kahden pienemmän sotalaivan  kanssa Napoliin saattaakseen Carlos III:n kruunajaisiinsa Barcelonaan. Maaliskuussa 1760 alus oli Cádizissa ja toukokuussa La Carracan telakalla korjattavana. Alus etsi 17. heinäkuuta 1761 alkaen algerialaisia merirosvoja, kunnes se siirrettiin 3. marraskuuta 1763 Cartagenaan.
Alus suojasi 4. syyskuuta 1764 Cádizista Astuton ja Drágonin sekä fregattien Junon ja Soledadin kanssa Veracruziin neljän joukkoja kuljettaneen rahtialuksen saattueen. Se palasi 21. heinäkuuta 1765 Cádiziin samojen alusten kanssa. Alus riisuttiin aseista ja siirrettiin 7. elokuuta 1770 reserviin Cartagenassa.
Maaliskuussa 1780 alus palautettiin palvelukseen. Kesäkuussa 1781 se osallistui Algecirasin edustalla Gibraltarin saartoon ja Córdovan laivaston mukana 2. Englannin kanaalin sotaretkeen. Alus lähti 24. syyskuuta Cádizista San Rafaelin, San Eugenion, San Pablon ja Españan sekä fregatti Catalinan kanssa kohdatakseen Havannasta saapuvan Moralesin laivaston sekä partioidakseen Cádizin ympäristössä. Se lähti 2. tammikuuta 1782 Cádizista San Felipen, San Pedro Apóstolin ja Santo Domingon sekä fregattien Nuestra Señora de la On ja Santa Catalinan kanssa Havannaan kuljettaen joukkoja ja elohopeaa.
Joulukuussa 1782 alus saapui Havannaan. Se oli 6. tammikuuta 1783 Borjan lippulaivana, kun 9 linjalaivaa, kaksi fregattia kuljettivat joukkoja Jamaikan maihinnousuun. Alus palasi 20. tammikuuta Havannaan, mistä se lähti 6. maaliskuuta 9 linjalaivan, kahden fregatin ja 70 kauppalaivan saattueen lippulaivana. Alus palasi 17. toukokuuta Havannaan Britannian kanssa tehdyn rauhan jälkeen. Se saapui 20. heinäkuuta Havannasta Solanon laivaston mukana Cádiziin. Alus siirrettiin 3. syyskuuta reserviin Cartagenassa.
Vuonna 1790 alus palautettiin palvelukseen Cartagenassa Nootkaan tehtävää sotaretkea varten. Kesäkuussa 1792 se partioi Cabo de São Vicenten alueella Luis de Córdovan laivastossa. Alus osallistui 1793 Sardinian sotaretkeen ja vuodet 1795-1796 se oli Välimerellä. Sen ja fregatti Santa Sabinan miehistöt valtasivat 18. kesäkuuta 1797 tanskalaisen fregatin KDM Gran Turcon. Alus osallistui14. helmikuuta 1797 Cabo de São Vicenten taisteluun. Vuosina 1797-1798 se joutui Mazarredon laivaston mukana Britannian kuninkaallisen laivaston saartamaksi Cádizissa.
Alus joutui 29. toukokuuta 1805 Sanlucarissa Britannian kuninkaallisen laivaston fregattien takaa-ajamaksi. Se otti 24. kesäkuuta alukselle Santa Cruz de Tenerifalta pakolaisia. Alus palautettiin palvelukseen 10. kesäkuuta 1806 Málagassa, mistä se saattoi heinäkuussa 27 alusta Cádiziin. Alus puolusti onnistuneesti saattuetta 12 tuntia Britannian kuninkaallista laivastoa vastaan. Se saapui saattueen kanssa Cádiziin, mistä alus lähti viiden linjalaivan kanssa merelle välttääkseen Ranskan maajoukkojen valtaamisen. Se romutettiin 5. toukokuuta 1818 Cartagenassa.
Ševino (järvi Pihkovan alueella)

| Ševino Шевино |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Sebežin piiri
Koordinaatit:  56°20′15″N, 29°06′43″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Nevedrjankan valuma-alue
Järvinumero:  01030000111102000026035
Mittaustietoja
Pituus:  4,4 km 
Leveys:  1,6 km 
Pinta-ala:  3,56 km² 
Tilavuus:  0,014 km³ 
Keskisyvyys:  4 m 
Suurin syvyys:  10 m 
Valuma-alue:  15,1 km² 
 fiŠevino 
Ševino (ven. Шевино) on järvi Luoteis-Venäjällä Pihkovan alueen Sebežin piirissä.
Maantietoa

Järvi on 4,4 kilometriä pitkä, 1,6 kilometriä leveä ja sen pinta-ala on 3,56 neliökilometriä eli 356 hehtaaria. Sen keskellä järvi on kapeimmillaan 350 metriä. Kapeikon kaakkoispuolella sijaitsee saari, jonka pinta-ala on 5 hehtaaria.
Järven kaakkoispuolella on sijainnut kolme kylää Zaševenje (Зашевенье), Ševino (Шевино) ja Hanjovo (Ханёво), joista viimeiset ovat aivan rannan tuntumassa. Rantakylien läpi kulkee tie Pustoškaan.
Luontoarvoja

Järvessä elää runsaasti kalalajeja: hauki, lahna, ahven, pasuri, karppi, ruutana, suutari, salakka, allikkosalakka, säyne, mutakala, törö ja rantanuoliainen, sekä joitakin Rutilus-suvun kalalajeja. Järvessä elää myös rapu. Järvi on mutapuhjainen, mutta sen rannat ovat kivisiä heikkarantoja. Paikoin esiintyy saveakin. Rannoilla kasvaa metsää, mutta etelärannoille ylettyvät peltomaat ja niityt sekä jonkin verran asutustakin.
Vesistösuhteita

Ševino sijaitsee Nevedrjankan valuma-alueella. Sen luoteispäästä lähtee laskuoja kohti länttä, missä se yhtyy Nevedrjankaan, joka on Velikajan sivujoki ja järvi siksi kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on lähteestä riippuen joko 27,7  tai 15,1 neliökilometriä. Siihen tulee kaksi ojaa, jotka alkavat lähimetsistä.
Huomautuksia

1 2 3  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
1 2 3 4  Teksti on osittain käännös venäjänkielisestä artikkelista ru:Шевино_(озеро,_Псковская_область), jonka tiedot on vielä tarkistamatta muista lähteistä.
Käännös suomeksi
Ghana olympialaisissa

Ghana osallistui olympialaisiin ensimmäisen kerran Helsingin 1952 kesäolympialaisissa silloisella nimellään Kultarannikko. Ensimmäisen kerran se esiintyi Ghanan nimellä Rooman 1960 kesäolympialaisissa, joissa se saavutti ensimmäisen mitalinsa. Kaikkiaan maa on saanut neljä olympiamitalia. Talviolympialaisiin se osallistui ensimmäisen kerran Vancouverissa 2010.
Ghana on saavuttanut olympiamitaleja kahdessa eri urheilumuodossa, nyrkkeilyssä ja jalkapallossa. Maan ensimmäinen mitalisti oli Rooman 1960 kisojen nyrkkeilyn kevyessä välisarjassa hopeaa saanut Clement Quartey. Neljä vuotta myöhemmin Tokion kisoissa samassa sarjassa pronssia sai Eddie Blay. Münchenin 1972 olympialaisissa pronssia sai keskisarjan nyrkkeilijä Prince Amartey. Jalkapallossa maa sai pronssia Barcelonan 1992 kisoissa.
Mitalit lajeittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Laji | Kultaa | Hopeaa | Pronssia | Yhteensä | Sija |
|  Jalkapallo | 0 | 0 | 1 | 1 | 31 |
|  Nyrkkeily | 0 | 1 | 3 | 4 | 55 |
| Yhteensä | 0 | 1 | 4 | 5 | 123 |
Lähteet:
Mitalit olympialaisittain

| 0 | 1 | 2 | 3 | 4 | 5 |
| --- | --- | --- | --- | --- | --- |
| Olympialaiset | Kultaa | Hopeaa | Pronssia | Yhteensä | Sija |
1952  1952 Helsinki: 0
| 1960  1960 Rooma | 0 | 1 | 0 | 1 | 31 |
| 1964  1964 Tokio | 0 | 0 | 1 | 1 | 35 |
1968  1968 Mexico City: 0
| 1972  1972 München | 0 | 0 | 1 | 1 | 43 |
1984  1984 Los Angeles: 0
1988  1988 Soul: 0
| 1992  1992 Barcelona | 0 | 0 | 1 | 1 | 54 |
1996  1996 Atlanta: 0
2000  2000 Sydney: 0
2004  2004 Ateena: 0
2008  2008 Peking: 0
2012  2012 Lontoo: 0
2016  2016 Rio de Janeiro: 0
| 2020  2020 Tokio | 0 | 0 | 1 | 1 | 86 |
| Yhteensä | 0 | 1 | 4 | 5 | 123 |
Lähteet:
Olympiamitalistit

| Mitali | Nimi | Vuosi | Laji | Tapahtuma |
| --- | --- | --- | --- | --- |
| 2 Hopeaa | Clement Quartey | 1960  1960 Rooma |  Nyrkkeily | Miesten 63,5 kg |
| 3 Pronssia | Eddie Blay | 1964  1964 Tokio |  Nyrkkeily | Miesten 63,5 kg |
| 3 Pronssia | Prince Amartey | 1972  1972 München |  Nyrkkeily | Miesten 75 kg |
| 3 Pronssia | Jalkapallomaajoukkue | 1992  1992 Barcelona |  Jalkapallo | Miesten turnaus |
Lähteet:
Good (elokuva)

| Good |
| --- | --- |

Ohjaaja:  Vicente Amorim
Käsikirjoittaja:  John Wrathall
Säveltäjä:  Simon Lacey
Kuvaaja:  Andrew Dunn
Leikkaaja:  John Wilson
Pääosat:   Jason Isaacs  Viggo Mortensen  Jodie Whittaker 
Valmistustiedot
Valmistusmaa:   Britannia  Saksa 
Levittäjä:  Netflix
Ensi-ilta:  2008
Kesto:  96 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Good (televisioesityksessä myös nimellä Good – Natsi vasten tahtoaan) on vuonna 2008 ilmestynyt brittiläis-saksalais-unkarilainen elokuva, joka perustuu C. P. Taylorin näytelmään. Vicente Amorimin ohjaaman elokuvan pääosia näyttelevät Viggo Mortensen, Jason Isaacs ja Jodie Whittaker.
Juoni

1930- ja 1940-luvuille sijoittuva elokuva kertoo John Halderista (Viggo Mortensen), saksalaisesta kirjallisuuden professorista, joka on aluksi haluton hyväksymään Saksan kansallissosialistisen työväenpuolueen ajamia aatteita. Hän kehottaa ystäväänsä ja ensimmäisen maailmansodan taistelutoveriaan, juutalaista Mauricea (Jason Isaacs), ottamaan rauhallisesti, sillä natsien valtaannousu on vain pian ohimenevä vaihe. Luennoillaan Halder kohtaa nuoren naisopiskelijan Annen (Jodie Whittaker), jonka kanssa hän ajautuu suhteeseen ja eroaa ensimmäisestä vaimostaan. Hän yrittää myös huolehtia tuberkuloosia sairastavasta äidistään ja kirjoittaa kokemuksiensa pohjalta eutanasiaan myönteisesti kantaa ottavan romaanin, joka kiinnittää natsien ja jopa itsensä Adolf Hitlerin huomion. Propagandatekstiä vastaan Halderille tarjotaan ylennystä yliopistossa ja seremoniallista paikkaa SS-joukoissa. Hän myöntyy.
Juutalaisten aseman käytyä yhä kestämättömämmäksi 1930-luvun edetessä Maurice pyytää Halderia hankkimaan hänelle junalipun Pariisiin, Ranskaan. Se ei onnistu, mutta kuultuaan Ernst vom Rathin murhasta ja kristalliyön suunnitelmista Halder yrittää uudelleen ja saa hankittua lipun – enää hän ei vain löydä Mauricea sekasorron keskeltä. Myöhemmin paljastuu, että Maurice oli etsinyt häntä hänen kotoaan, mutta Anne oli antanut tämän ilmi. Elokuvan päätteeksi Halder vierailee työtehtävissään keskitysleirillä ja saa huomata, mitä hänen tekonsa ovat saaneet aikaan.
Näyttelijät

| 0 | 1 | 2 |
| --- | --- | --- |
|   Viggo Mortensen   | … |   John Halder   |
|   Jason Isaacs   | … |   Maurice Israel Glückstein   |
|   Jodie Whittaker   | … |   Anne   |
|   Steven Mackintosh   | … |   Freddie   |
|   Mark Strong   | … |   Philipp Bouhler   |
|   Gemma Jones   | … |   Halderin äiti   |
|   Steven Elder   | … |   Adolf Eichmann   |
Google TV

Google TV on Googlen, Intelin, Sonyn ja Logitechin yhdessä tuottama älytelevisioiden käyttöjärjestelmä, joka on saatavilla erillisenä lisälaitteena tai älytelevision ominaisuutena. LG:n uusin televisioihin se tulee oletuksena. Laitetta ohjataan kauko-ohjaimella, jossa on qwerty-näppäimistö ja puheohjaus. Laitetta ei ole saatavilla Suomessa. Ensimmäiset Google TV -laitteet julkistettiin toukokuussa 2010. Google TV lakkautettiin vuonna 2014.
Ominaisuudet

Google TV sisältää tuen tilausvideopalveluille. Laitteessa on oletuksena Google Chrome, YouTube sekä joitakin muita Googlen sovelluksia. Lisäksi laitteeseen voi ladata Google Playn kautta uusia sovelluksia. Laite tukee myös internetin Flash-pelejä.
Historia

Google TV julkistettiin 6. syyskuuta 2010. Ensimmäiset laitteet valmistettiin yhdessä Intelin, Sonyn ja Logitechin kanssa. Laitteet käyttivät Intelin CE4100-suoritinta. Laitteet eivät menestyneet kovin hyvin ja tuottivat tappioita valmistajilleen. Google aloitti uusien laitteiden kehittelyn Sonyn, LG:n, Samsungin ja Vizion kanssa vuonna 2012. Uudemmat laitteet käyttävät ARM-suorittimia. Google TV:n SDK suljettiin vuonna 2014 ja sen tilalle julkaistiin Android TV.
Gorillas

| Gorillas |
| --- | --- |

Kehittäjä:  Microsoft
Julkaisija:  IBM
Julkaistu:  1991
Lajityyppi:  Taktiikkapeli
Pelimuoto:  yksinpeli, moninpeli
Alusta:  MS-DOS
Lisää peliartikkeleitaVideopelien teemasivulla
Infobox OK : 
Gorillas on tietokonepeli, jota levitettiin Microsoftin 90-luvun käyttöjärjestelmien MS-DOS 5, Windows 3.1, Windows 95, Windows 98 sekä Windows NT 4.0 mukana. Gorillas on tehty Qbasic-ohjelmointikielellä ja se laitettiin Qbasicin mukaan parin muun ohjelman kanssa eräänlaisena näytteenä siitä, mitä ohjelmointikielellä voi tehdä (muut vastaavat näyteohjelmat olivat matopeli Nibbles, rahoituslaskuri Money ja basic-kielen apuohjelma Remline).
Pelin kulku

Gorillas muistuttaa suosittua Scorched Earth -tykkisotapeliä (osin samaan peli-ideaan perustuva peli on myös Worms). Pelissä sotakoneet on korvattu gorilloilla, jotka seisovat kerrostalojen katoilla, ja heittelevät toisiaan räjähtävillä banaaneilla. Pelaaja antaa vuorollaan näppäimistöltä numeerisesti heittokulman ja heiton nopeuden gorillalleen. Gorillojen välissä oleva kerrostalojen rivi luodaan satunnaisesti. Joskus joku talo voi olla niin korkea, että siihen on tehtävä reikä heittämällä siihen banaaneja, jotta avautuisi mahdollisuus osua vastapelaajan gorillaan.
Pelissä on mukana myös tuuli, jolle annetaan satunnainen arvo väliltä 100 itään ja 100 länteen. Tuuli hankaloittaa oikean heittokulman ja -nopeuden arviointia, mutta antaa toisaalta mahdollisuuden tehdä heittoratoja, jotka kiertävät rakennukset tavalla, joka olisi mahdotonta tuulettomissa olosuhteissa pelkän parabolisen heittoradan puitteissa. Tuulen voi nähdä ruudun alareunassa olevasta punaisesta nuolesta, jonka pituus vaihtelee tuulen voimakkuuden mukaan. Pelissä on myös mahdollista asettaa arvo painovoimalle, joka vaikuttaa siihen, miten nopeasti banaanit nousevat ja putoavat. Arvon voi antaa myös negatiivisena, jolloin banaanit "putoavat" ylöspäin. Gorilloiden välissä, peliruudun ylälaidassa oleva hymynaamainen aurinko rypistää otsaansa, jos banaani osuu siihen. Pelin äänet ja grafiikka ovat minimalistisia jopa vuoden 1991 standardeille johtuen jo Qbasic-ohjelmointikielen rajoittuneisuudesta.
Pelin voi käynnistää edellä luetuissa käyttöjärjestelmissä menemällä DOS:iin tai komentoikkunaan ja kirjoittamalla:

qbasic.exe /run gorilla.bas
Pelin uusi tuleminen?

Gorillas on Nibblesin tavoin kokenut jonkinlaista uutta tulemista 2000-luvun alussa kännyköiden pelien muodossa. Nibbles on kuitenkin ollut kännyköissä matopelinä huomattavasti gorillaa useammin. Ei ole myöskään varmaa, missä määrin kännyköiden pelit pohjautuvat juuri näihin Qbasic -peleihin. Edellä mainitun Wormsin lisäksi pari muuta myöhempää peliä on käyttänyt samantyyppistä peli-ideaa kuin Gorilla. Näihin kuuluvat esimerkiksi Base Conflict sekä Tanks.
Aiheesta muualla

Itse pelitiedosto zippinä (vaatii Qbasicin)
Jorillas pelin avoimeen lähdekoodiin perustuva variantti
Gorilla 2: The Return epävirallinen jatko-osa
Hal Holbrook

Hal Holbrook vuonna 1977.
Harold Rowe ”Hal” Holbrook, Jr. (17. helmikuuta 1925 – 23. tammikuuta 2021) oli yhdysvaltalainen näyttelijä.
Holbrook syntyi Ohion Clevelandissa Harold Rowe Halbrookille ja Aileen Davenportille. Hän varttui pääasiassa South Weymouthissa, Massachusettsissa ja valmistui Culver Academiesista ja Denisonin yliopistosta.
Holbrookilla oli roolit muiden muassa elokuvissa Magnum .44 (1973), Capricorn yksi (1978), Wall Street – rahan ja vallan katu (1987) ja Creepshow – yöjuttu (1982). Hän oli vuonna 2006 vierailevana tähtenä sarjassa Sopranos.
Holbrook sai uransa aikana neljä Emmy-palkintoa. Hän oli vuodesta 1984 naimisissa Dixie Carterin kanssa, joka kuoli vuonna 2010. Hänen kaksi aiempaa avioliittoaan päättyivät eroon. Hänellä on avioliitoistaan kolme lasta.
Filmografia

Ryhmä (1966)
Kadun hurjat (1968)
Tappajakoirat (1972)
Lokki Joonatan (1973) (ääni)
Magnum .44 (1973)
Presidentin miehet (1976)
Midwayn taistelu (1976)
Muistojeni Julia (1977)
Joki ilman paluuta (1977)
Capricorn yksi (1978)
Heräävä maa (1978) (TV)
Usva (1979)
Sotavanki (1979) (TV)
Murha luonnollisista syistä  (1979) (TV)
The Legend of the Golden Gun (1979) (TV)
Tappajien verkossa (1980)
The Killing of Randy Webster (1981) (TV)
Creepshow – yöjuttu (1982)
Päiväsi ovat luetut (1983)
Girls Night Out (1983)
Jaettu maa (1985–86) (TV)
Wall Street – rahan ja vallan katu (1987)
Pahuuden voimat (1988)
Fletch – hän elää (1989)
Pallo hukassa (1990–1994) (televisiosarja)
Firma (1993)
Innocent Victims (1996)
Eye of God (1997)
Show-Katit (1997) (ääni)
Herkules (1997) (ääni)
Pahan vanki (1998)
Walking to the Waterline (1998)
Poikamies pulassa (1999)
Kadotettu rakkaus (2000)
Kunnian puolesta (2000)
The Majestic  (2001)
West Wing (2001, 2002)
The Seventh Day (2002)
Country Music: The Spirit of America (2003, Imax)
Shade (2003)
Sopranos (2006)
NCIS Rikostutkijat (2006)
Erämaan armoille (2007)
Teho-osasto (2008)
That Evening Sun (2009)
Sons of Anarchy (2010)
Event (2010)
Vettä elefanteille (2011)
Tower Heist (2011)
Wikimedia Commonsissa on kuvia tai muita tiedostoja aiheesta .